Paddastoelwolke deur CarinMarais | Bydraes | Woes - Kreatiewe platform vir Afrikaans
Aantal woorde: 183
Datum gepubliseer: 07 Jun 2015
Die eerste paddastoelwolk is gruwelik-pragtig. Ons kyk toe hoe golwende dood TV-skerms uitdoof. Op die strand skitter wit skuim tussen skulpe. Ek wil jou hand vashou, maar krap net jou hare deurmekaar om jou te laat lag.
Nog paddastoelwolke. Nog stede wat in massagrafte omskep word. Nog mense wat saambondel om te oorleef. Nog geweldadige uitbarstings. Ek wil jou hand vashou, maar maak ’n simpel grap.
Duisternis verteer die wêreld terwyl ons na die skuilings vlug. Die dood versprei in as en wolke en swart maskers. Ek kan nie jou oë agter die gasmasker se toegewasemde lense sien nie. Ek belowe jou dat ek jou nie sal verlaat nie.
Een vir een raak miljoene stemme stil, om net iewers tussen die dooies of in die vreesgevulde herinnerings van die lewendes onthou te word.
Net leë, gebroke doppe bly agter. Doppe van stede, doppe van mense, doppe van siele, doppe van gebede om vergifnis wat na die donker lug gefluister word.
Ek het lank genoeg gewag.
Ek neem jou hand in myne.
Hierdie verhaal is oorspronklik vir een van die Flash! Friday-kompetisies geskryf.
Lees ander kortverhale deur CarinMarais
Wow. Jy sê so baie in so 'n kort stukkie. Puik. En ek hou van die titel...
3 jaar 9 maande 3 weke 4 dae 6 ure oud
Dit is `n ragtige stukkie flash fiction, en `n besonderse prentjie wat jy verf.
4 jaar 3 maande 2 weke 1 dag 9 ure oud
baie goed gepen
4 jaar 3 maande 2 weke 3 dae 3 ure oud
Liefde Hartseer Die lewe Die dood Verhoudings Pyn Fantasie Hunkering
Weerkaatsing van my hart
deur Elzabe Young Heyns
'n Mens se hart gaan deur seisoene, net soos 'n mens dit elke dag buite ervaar. Een dag is dit somer, die volgende dalk winter. 'n Storm en miskien dan weer 'n sonskyndag. Almal het van tyd tot tyd nodig om jou hart oop te breek, die gevoelns en emosies vry te laat en te ontleed; en dan ... gevul te word met die bevryding en aanvaarding van omstandighede en situasies in jou lewe.
366 Nie-lede aanlyn